text:
हे अय, अहाँ सभ तँ नारी-स्वतंत्रताक लेल एतेक बात बजैत छी, एतेक कथा करैत छी मुदा हम बाजी। हमर तेवर देखतहि ड्राइंगरूममे बैसल तीनू गोटे चौंकि गेलाह हमरा उत्साहित करैत बजलाह-हँऽ हँऽ बाजू, अहींक विचार हम सभ सुनी-
हमर मुँहपर तीन जोड़ आँखि अपन पाँखि फड़फड़ाव लागल। मुदा, हम निर्द्वन्द्व छलौं। लोक बजैत अछि जे स्त्रीकें परिवारमे बान्हि छान्हि कऽ बेड़ी पहिरा कऽ राखि देल गेल अछि। हम तै मतक एकदम विरुद्ध छी। "आँय-सुदेश बाबू चौंकि गेलाह, प्रभास अकचका गेल आ ई मन्द मुस्की संग बाजलाह-’तखन आगू मेम साहब?’ विधाता सृजन कयलनि स्त्रीक आ पुरूषक। दुनूक देहयष्टिक निर्माण मे भिन्न-भिन्न तत्त्वक योग अछि। दुनूक निर्माणक फारमूला भिन्न अछि।
"नारी! तुम केवल श्रद्धा हो
विश्वास रजत नग पग तलमे
पीयूष स्त्रोत सी बहा करो
जीवन के सुन्दर समतल मे-ई बात मिथ्या नय अछि।
भौजी, अहींक जाति तँ नारा उठौलक-ममतामयी दुर्बलताक लाभ उठा कऽ स्त्रीक बटरिंग कयल गेल अछि- आ अहीं बजैत छी...सुदेश विस्मित सन टेबुल पर अपन आंगुर ढक-ढक करैत बाजल। सुदेश बाबू, स्त्रीक निर्माण जाहि तत्त्वसँ कयल गेल अछि, ताहि लेल ओकर सभसँ उत्तम वा सहज स्वरमे कहल जाय जे ओकर यथोचित स्थान ओकर परिवार अछि। हम स्त्रीके राजनीतिमे भाग लेनाइ तखनै नीक बुझैत छी जखन ओ पारिवारिक नीति मे सफल होय। अपन हिन्दू धर्ममे सभ दिनसँ संयुक्त परिवारक परंपरा चलि आबि रहल अछि, एकटा मर्यादाक संग, एकटा गरिमाक संग। कोनो संयुक्त परिवार बिना कोनो गृहनीति वा राजनीति मे नहि चलि सकैत अछि। गृह संचालनो पालिटेक्से अछि। आ ओहि राजनीतिक प्रधानमंत्री रहलीह स्त्री। कोनो संयुक्त परिवार रहबाक या टुटबाक मुख्य कारण स्त्रीए छथि। ओकरापर तँ समस्त परिवारक सुख-दुःख नीक बेजाय सभटाक भार रहैत अछि जे अपन त्याग आ सहिष्णुताक कारण स्त्रीए सोझरा सकैत अछि। तखने ने भरत सन भारतक सन्तानो पैदा कऽ सकैत अछि। ओकर प्रकृतिए ताहि प्रकारक अछि जे ओ सभ किछु सहि सकैत अछि-रौ छाहरि नोर-मुस्कान, हँसी रूदन...
दीदी, यू आर ग्रेट-बीचमे प्रभास बाजि उठल-
ग्रेट हम की रहलौं प्रभास। पश्चिमसँ आय हवा आइ पूरबक स्त्रीके बेसहारा पात जकाँ उड़ौने जा रहल अछि। स्त्री अपन परिवारक राजनीतिमे एतेक असफल रहलीह जे आइ शत-प्रतिशत परिवार टूटि रहल अछि। कोनो घरमे चैन नहि।
डॉ० राजेन्द्रप्रसाद, नेहरू आदिक बाद कोनो भविष्यमे देशक संतान नय अछि जे अनुकरणीय होय। एकर मुख्य कारण थीक प्रधानमंत्रीक अयोग्यता।
भौजी बीचमे बात काटैत सुदेश बाबू बजलाह-अयोग्यता तँ अहूँ मे किछु अछि।
आब अकचकएबाक बारी हमर छल। एतेक कालमे हम सभ प्रधानमंत्रीक भाषण सुनि रहल छी, मुदा एक कप चाहक व्यवस्था एहि स्पेशल सभा लेल नय अछि...हीयर, हीयर-प्रभास थपड़ी पाड़ि उठल। हम लजा गेलौं-
ह ऽ ह ऽ शिवा, अहाँ हारि तँ मानलौं अपन सिगरेट जरबैत ई बाजि उठलाह। हम तँ साँचे अपन सोहमे बिसरि गेल छलौं जे एहिठाम हमर आत्माभिव्यक्तिक हुनका समक्ष शब्दमे, भाषणमे नहि, चाहक गरम गरम कप चाही, जाहि संग चाहल अनचाहल सभ घोंटा जाइत अछि।
भनसाघरमे चाह बनबैत छलौं। कानमे ड्राइंगरूमक गप आबि आबि अपने बैसि जायत छल।
हिनकर स्वर छल...शिवाके हम चाहितो पालिटिसियन कहाँ बना सकलहुँ-हमर मोनमे हँसी आबि गेल हिनक सरल कल्पना पर। खुदा न खास्ता हम कोनो मंत्री बनि जइतौं तैं पाछाँ-पाछाँ एकटा पुर्जी लय हमरासँ भेंट करबो लेल बेहाल रहताह। पता नय-तखन हमर मोन केहेन रहत-"आ हम कल्पनामे डूबल छलौं। हमरा तँ स्त्रीकें नौकरीयो केनाय पसिन्न नय। जाहि घरमे पति पत्नी दूनू नौकरी करथि। दूनू थाकि हारि घर आबथि, संगे संग बालबच्चा सेहो स्कूलसँ थाकल ठेहिआयल घर आबय-सभ एक दोसरापर बिगड़ल, खौंझायल। घर के कोनो व्यवस्था नय, कोनो सलीका नय, ओहि घरक की होयत? नौकरपर घर छोड़ल जाय तँ जे घरमे वस्तु अछि, सभ स्वाहा। बच्चा सभ स्नेहक अभावमे, ममत्वक अभावमे सुखा जाइत अछि, ओकर प्रकृति रूच्छ भए जाइत अछि...कतेक घर हम देखने छी आ दुःख होयत अछि जे दू पैसा यदि पति कमाइत अछि तँ ओ नोन रोटी खाय किएक नय संतोष करैत अछि। आवश्यकत तँ अनेक वस्तुके चाहब, हेबे करत। जावत संतोष नहि तावत आनंद नहि। आफिसक थाकल ठेहिआयल पति जखन घर अबैत अछि, बाल बच्चा भूखल पिआसल अबैछ, तखन स्त्री अपन घरके नेहक कान बनौने, एकटा स्वर्गक मुस्कान अधर पर नेने पलक पाँखि दरवज्जा पर बिछौने रहैत अछि। पत्नीक अधरक मुस्की देखैत पतिक सभ थकान दूर, माताक स्नेहिल बाँहि भेटैत देरि कि मुरझायल मौलायल नेना हरिअर भए जायत छैक। एक स्त्रीक लेल एहिसँ पैघ गौरव की। भौजी-चाह बनबैत छी कि कविता कऽ रहल छी-सुदेश बाबूक स्वरसँ हमरामे चेतना भरि गेल। चारि कप चाह थोड़ेक निमकी प्लेटमे राखि ड्राइंगरूम अबैत छी। ठहाकाक गरमीसँ कोठरी उसनाइत छल। थ्री चीयर्स फॉर दीदी-निकीक प्लेट देखैत प्रभास उछलि गेल-लांग लीव आवर प्रधानमंत्री-चाहक कप उठबैत सुदेश बाबू बजलाह।
हौ-तोरा सभ हमर घरके रहऽ देबहक कि नय? देहक फुला-फुला कऽ दिमाग आसमान पर चढा। हिनकर स्वर पर हम हिनको दिसि चाहक कप बढ़यलौं आग्रह मिश्रित कर्तव्यक संग।
जे कहऽ, विशेष की कहू। तों बड्ड फारचुनेट छह। जाहि ठाम सेक्रेटरिएटक बाबूगिरी करैत करैत लोक असमयमे बुढ़ा जायत अछि-ओकर कोनो भविष्य नय, कोनो अतीत नय-समरस, समतल जीवन, ताहिठाम तोहर घर एतेक प्राणवंत, एतेक जीवंत रहैत छह। एकर प्रत्यक्ष प्रमाण भौजी छथुन, नो डाउट। सुदेश बाबू चेहराक लकीर गहराय गेल-भरि दिन खटि मरि घर जाइत देरी वएह हरहर-खट खटेनाय अछि। ओ नय अछि। अरे भाग्यवान, पूर्णिमाक दिन तँ सभटा दरमाहा, अहींक हाथमे दऽ दैत छी, आब अहाँ सम्हारू। हम ककर जेब काटब, ककर गर काटब मुदा नय, आइ फल्लां ओतऽ एतेक बढिया शरबत सेट आयल अछि, फल्लाँक कनिया नीक नुआ पिन्हने अछि। एहि ठाम तँ शरबत राखबाक उपाये नय आ शरबत सेट एकटा विद्रूपता भरल स्वर छल सुदेश बाबूक।
कोठलीमे एकटा गंभीर उदासी पसरि गेल ओह, सुदेश बाबू, ई कोन रूदनक गान लऽ बैसलहुँ-प्रभास अपन चहकी सँ उदासी तोड़बाक प्रयत्न केलक-सभ क्यों तँ एके बाटक बटोही थिकहुँ। आ हमरा संग-एहि विग्रह बाबू सभक बिना तँ एहि देशक, एहि सरकारक कोनो काज नहि चलऽ वाला छैक। सरकारक इमारतक न्यों हमही थिकहुँ। ने आगॉं किछु उन्माद आ नय अतीतक अवसाद। छोडू ओ सभ-प्रभासक मजाको सँ सभ जेना काँपि गेल।
सुदेश बाबू-ई एकटा निसांस लैत बजलाह - हम तँ सरिपों भागवंत छी। मुदा, शिवाक समक्ष स्वयंकें अपराधी बुझैत छी। आय दस बरीस ब्याहक भऽ गेल मोन नय अछि जे कहियो एक खंड नूआ आ कि कोनो वस्तुक फरमाइश केने होयत। तीन तीन बच्चाक पढाई आ पटनाक खरचा। कहियो कोनो शिकाइत हमरा लग नय कयलनि। कतेक बेर मूड खराब रहैत अछि, आफिसक तामस हिनकापर उतारि दैत छी मुदा-शिवा घरमे टेपरिकार्डर जकाँ चलिते रहैत छथि। अहॉं देखिते छी जे हिनकर एहि गुणक कारणें दोस्त सभ हमरा घेरने रहैत छथि। करवनो कखनो हिनक ऐ गुण सँ हमरा ईर्ष्या भऽ जायत अछि-
कनखियाकऽ हमरा दिस तकैत ई हमरा कचकचौलनि। बेस-बेस, बड़ भेल। बड़ सुन्दर भाषण प्रेसिडेन्टक रहल। हम थपड़ी पाड़ैत बाजलहुँ। ई खिसिया कऽ चुप भऽ गेलाह। वातावरण पुनः हल्लुक भऽ गेल। दीदी, एकटा बातक उत्तर हमरा दैए दिअऽ। आठ बाजि रहल अछि। आब हम सभ चलि जायब-प्रभासक उत्सुक नयन दिस हम प्रश्न वाचक दृष्टि देलहुँ।
एक क्षण लेल मानि लिअऽ दीदी, अहाँ ऐहि देशक प्रधानमंत्री, भऽ जायब तँ की करब?
हद भऽ गेल प्रभास जी। अहाँ तँ मजाक करऽ लगलौं-हम लजा गेलहुँ। नहि-नहि भौजी, सुदेश बाबू बाजि उठलाह-"आब तँ एहि प्रश्नक उत्तर अपन बुद्धिमती घरनीक भाषणमे सुनबे करब। प्लीज भौजी-
अरे शिवा, बाजू, बाजू जे जमौनाई अछि, एहि चंडाल चौकड़ीमे जमा लिय। फेर ई मौका नय आओत। ईहो गपक गुदगुदी हमरा लगबऽ लगलाह।
हम कने संयत भेलहुँ-देखू, जखन अहाँ सभ पुछैत छी तँ अपन आन्तरिक विचार हम कहैत छी। भारत ग्राम प्रधान देश अछि। एहि देशक उन्नति तखने होयत जखन गामक उन्नति होय। हम सभसँ पहिलुक नियम बनबितहुँ कोनो मंत्री कोनो बाहरमे आम सभा नय कऽ सकैत अछि। ओ जखन कोनो मीटींग वा सभा करैथ देहातेमे।
हिनकर ठोरपर हँसी पसरि गेल। सुदेश आ प्रभास सरल शिशु जकाँ हमर कथन आत्मसात कऽ रहल छलाह-से किएक भौजी?
एकर बहुत कारण अछि सुदेश बाबू। सभसँ पहिने अन्हारमे पड़ल गामक लोक देखत जे हमर देशक कर्णधार के छथि जिनका हम प्रतिनिधि चुनि के पठौने छी। जनतामे नवीन उत्साह जागत। कोनो ग्रामके सड़कक व्यवस्था नहि छैक। यदि कोनो मंत्री कोनो ग्राममे अपन सभा राखैत छथि तँ अधिकारीगण ओहि ग्राम धरि पहुँचबा लेल सड़क बनवाय देताह। समस्त गामक सफाई भऽ जायत। जाहि ढंगक दौरा मंत्रीगणक रहैत छनि, रोज कोनो ने कोनो मंत्री, कोनो ने कोनो गामक दौरा करताह आ तखन देखतहि देखतहि सभ गामक काया पलट भऽ जायत। सुदेश बाबू, जा धरि ग्राम नहि उन्नति करत, ता धरि देश नय उन्नति करत।
भौजी एतेक बात अहाँ कतऽ सँ सीखने छी-सुदेश बाबू विमोहित छलाह। ओहि दिन चूड़ा वाली आयल छली सुदेश बाबू। सौंसे देहमे हड्डी पर चाम लटकल। हम सभ कोटामे जानितो नय छी की आबैत अछि आ की भेटैत अछि? एक मुट्ठी चीनीयो बाल बच्चा कोटा महक नय खेलक। हमरा सभ लेल कोन देवता आ कोन सरकार? क्यो नहि-हमर छाती मे आगि धधकि गेल छल सुदेशबाबू-आँखि मे जल-
माँ माँ आठ बरीसक रींकु हमर कोरसँ झुलि गेल- माँ भूख लागल अछि...
एतेक सुन्दर साँझ लेल धन्यवाद भौजी-
हँ दीदी सरिपों- दूनू गोटे उठैत बजलाह।
हँ भौजी सभ किछु, आ जे भौंजीके अनलक से किछु नहि-
अहाँ दीदी से धन्यवाद लऽलेब-प्रभासक उक्ति संग एकटा ठहाका अन्धकारमे विलीन भऽ गेल।
हमर जिनगी, कोन घाटी, कोन पर्वतमाला, कोन अरण्यमे गुजरि रहल अछि, केओ जनैत नय अछि। ड्राइंगरूमक फिलासफी आ जिनगी दूनूमे कतेक अन्तर अछि। जिनगी जिनगी अछि जकर अपन सिद्धान्त अछि, अपन नियम अछि, अपन कानून अछि लोकके प्रताड़ित करबाक, लोकके रूदनक सरगम सुनयबाक, लोकके दुःख पहुँचएबाक-ताहिमे हमर जिनगी? जितगीसँ फराक एक आर जिनगी अछि, जाहि ठाम आँखिक आकाशमे सपनाक इन्द्रधनुष उगल रहैत अछि। सभक दुःखके अपन दुख बनाय घंटो ओकरा लेल सोचैत रहैत छी। एतेक कुंठा आ संत्रासक मध्य हम हँसिते रहैत छी मात्र अपन परिवार लेल। स्त्री जावत जीबैत अछि खंड-खंडमे, दोसरा लेल बाँटल, ओकर अपन किछु नय होयत छैक-जखन ओकर मृत्यु होयत अछि तखन ओ संपूर्ण भऽ कऽ विदा होयत अछि। के व्यथा बुझत? सून आंगन, सून दुपहरिया आ छहक एक कप लेल हमर मोन छटपटा उठल। जहिना लोक शराबमे अपन दुःख बिसरि जायत अछि तहिना हम चाहक कपमे अपनाके विस्मृत कय हँसीक एकटा टंकी एकत्रित कय लैत छी। ओहि दिन ई कहने छलाह शिवा, अहॉं एतेक चाह नय पीबू। ई स्लो प्वायजनिंगक काज करैत अछि- हम चौंकि उठल छलौं/स्लो प्वायजनिंग, ई तँ हम कहियो नए सोचने छलौं। ठीके तँ अछि। तखन तँ मॄत्यु दिसि शीघ्र बढ़बाक हमर प्रयास भीतरे भीतर-शतप्रतिशत सफल भऽ जायत। ई स्लो प्वायजनिंग काज करैत? हमर माथ भारी भऽ गेल। अपनासँ भगवाक प्रयास हम करैत छी-एकान्त हमरा अपनामे लील लैत अछि-शिवा, अहाँ कोनो कॉलेज ज्वाइन कऽ लियऽ। हिनक मोन हमर मोनक सँ संवेदनशील भऽ उठैत अछि-भरि दिन एकसर घरमे किछु सोचैत रहैत छी- हम हुनक मुँह बन्न कऽ दैत छी नय-नय हमरा अपना घरमे खूब मोन लगैत अछि।
मुदा, नय हम स्वयं के बहटारैत छलौं। हमर परिवारके ककरो कोनो चिन्ता नय होय आ अपनाके कुशल सिद्ध करबा लेल हम सभके खुश राखबाक प्रयत्न करयऽ लागलौं। जनैत छी, एक आदमी सभके खुश नय राखि सकैत अछि मुदा हमर ई प्रयास। प्रतिफल भीतरे भीतर हम टुटैत गेलहुँ, कतहु बड़ दुःखी रहऽ लागलौं। जनैत छी, महगी बड़ बढ़ि गेल अछि। जोड़ैत छी तँ आमदनीसँ बेसी खर्चे भऽ जायत अछि। कहियो-कहियो लगैत अछि दुनियाक जतेक अपराध अछि, जतेक दुर्भाग्य अछि, सभक मूलमे हमही छी। सभटा अनर्थक जड़ि हमही छी। आ हमर मोन दस बरीस पहिलुक विस्मृत अतीतक अन्हार प्रकोष्ठ जकरा हम एकदम बिसरि गेल छलौं, प्रायः अवचेतनक दुआरि खोलि आस्ते से आबि गेल-जखन हम द्विरागमनमे सासुक पएर छूने छलौंह, झनकारैत स्वर सासुक सुना पड़ल- हँऽह, दान दहेज किछु नय कथीपर पएर छूब? अहाँ सभक लक्षण तँ हम पहिनहि देख लेने छलौं। कोन डकैत सभक फेरमे पड़ि गेल छी-हम कानऽ लागल छलौं। हम नय बुझैत रही जे एहन दुर्व्यवहार हमरा संग किएक भऽ रहल अछि? ई तँ साँच अछि जे हमर बाबूजी दस हजार टाका, दान दहेज नय दऽ सकलाह-मुदा, तकर प्रतिफल की एतेक? हम साहसक केलौ अपन घरके अपन बनएबाक, अपन सासु ससुर, देआदिनी सभक स्नेही बनबाक। भरि-भरि दिन खटैत छलौं मुदा हमर सासु टोल-पड़ोसक संग हमर खिस्सा करैत छली। हम केकरोसँ घृणा नय कऽ सकलौं। जनैत रही जे घृणा घृणाकें जन्म दैत अछि। कहियो प्रेमकें जन्म नय दऽ सकैत अछि। भैया कहैत छलाह साँच पुतहु वएह थिकीह जे बेटी बनि सासुरमे राज करथि। मुदा, हम देखि लेलौं अपन समाज पुतहुकें कहियो बेटी नय मानि सकैत अछि। ओकरासँ खाली अपेक्षा रहैत छैक। हम बेटी बनऽ चाहलौं मुदा सासुक उपदेश आ तिरस्कार भेटल। एक दिन घरमे कोनो अप्रिय घटना भऽ गेल छल, जकर मूलमे हमरा राखल गेल, जखनकि हम जानितो नय छलौं कि की भऽ रहल छैक आ की भऽ गेलैक? तैयो हम सासुक पएरपर खसि पड़लौं-हमरा सँ अनजाने कोनो गलती भऽ गेल तँ माफ कय दिहथि। हमर नैहरक लोक जे लोक गलती केने होय मुदा हम तऽ आब हिनकर बेटी छियनि। आब तँ इएह हमर माए छथि। हिनकर खुशी हमर खुशी छी। अपन बेटी पर तमसाएल नय रहथु? आ हम फफकि-फफकि कानऽ लागलौं। पएर खीचैत माय बमकि उठल छलीह-
’हे हमर पएर तएर नय छूबू। एतेक नकलपचीसी हमरा पसिन्न नय। हमर बेटी सभक परतर करब कोन बूतापर? जतऽ गेल रूप आ धनसँ घर भरि देलक। माय बापमे हौंसले नय रहए। हौसला रहितैक तखन ने? बेटी भारी लागलैक हमरा घरमे फेकि देलक। हम कहियो प्रतिवाद नय केलौ। एकटा दहेजक कुप्रथा समाजक कोढ़क कारणें हमर ई गंजन होइत रहल। हुनकर लेल तँ आर बेटा बेटी छल मुदा हमरा लेल तँ एकटा वएह सास-ससुर फेर हम हुनकर बातक दुःख किएक मानी?
ठक-ठक ठक...क्यो केबाड़ खटखटौलक। सिनेमाक रील जकाँ आगू मे सभटा अतीत पसरि गेल। केवाड़ खोलैत छी ’मालकिनि, दूधक हिसाब कऽ दितियैक। हमर चेहरापर म्लान मुस्की आबि गेल-
’आब तँ साँझ पड़ल जाइत छैक। आफिससँ, स्कूलसँ एबाक बेर भऽ गेल। काल्हि हिसाब कऽ देब।’
दूधवाली प्रायः हमर म्लान चेहरा, नोरायल आँखि आ व्यथित अंग देखि मुस्की मारैत चलि गेल- ओह आय मालिक अओता तँ...टूटल चूड़ी देखि हास हमर अधर पर आबि गेल। एनामे अपन चेहरा अपने अनचिन्हार लागि रहल अछि। पाइप लग जा कऽ मुँह हाथ धोय अतीतकें अपनासँ अलग धकेलैत छी। सभ अबैत होयत, मुदा, हमर समस्त तन मनके अतीत अपन बाहुपाशमे कसने अछि। नय नय, अहाँ जाउ। हमरा जीबऽ दिअऽ प्लीज़। कहियो काल अहाँके की भऽ जायत अछि, जे एकटा उद्धत प्रेमी जकाँ हमरा आलिंगन बद्ध कयने रहैत छी? एतेक नय सताउ हमरा। हम अतीतक बाँहि अपन तन मोन परसँ हँटबैत रहलौं-हिनका एबासँ पहिने, सुदेश, प्रभासके एवा सँ पहिने अतीत कें भगाबैक प्रयासमे रहलौं-ठक...ठक...ठक...
मेम साहब-ई तरकारीवालाक स्वर छल। मोन जेना फेर चंचल भऽ आर्थिक जगत मे आबि गेल-
’मेमसाब, पहिलुका पैसा दऽ दैतियैक-’पैसा-पैसा-पैसा। विग्रह बाबू सभक राजमे मासक पन्द्रह-बीस तारीखसँ अमावस्या शुरू भऽ जाइत अछि। पेटीमे देखैत छी पन्द्रह टाका मात्र बाचल अछि। पाँच टाका दय देबैक तँ बचल दस टाका आ मासक शेष दिन आर-
आइ दऽ दियऊ। बच्चा सभ लेल आटा कीनने जायब-हमर माथ पर झन्न सँ ओकर करूण स्वर लागल-उठा कऽ पाँच टाका ओकरा दऽ देलहुँ। मोन पड़ल पचीस टाका भोरमे हिनका देने छी। मोन किछु ठाढ़ भेल। कहुना मिलाय जुलाय-अमावस्याक दिन काटिए लेब-हमर मोन पुनः हल्लुक भऽ सिमरक फूल जकाँ मुक्त पवन संग बिहरऽ लागल। सभ बच्चा जलखै कय खेलएबा लेल चलि गेल। ड्राइंग रूममे आइ ई असगरे रहथि। वातावरण सर्द छल, कोनो चौकड़ी, नय कोनो फिलासफी, कोनो डायलाग कोनो भाषण किछु नय छल। हुनक चेहरा भाव शून्य छल।
’की बात नय शिवा, थाकि गेल छी।’ ’चाह बनाय दिअ की?’
’चाह?’ कनि हँसैत बजलाह-अहाँ अपना रूममे शिवा हमरा बकसि दिअऽ।’
छीः की बजैत छी।’ हम एक गिलास नेबि पानि हुनका आगू राखि दैत छी-एकटा बात बाजी-’हम हँसिते-हँसिते बाजलौं। हम जनैत छी जे हिनको साइकोलौजी विचित्र अछि। दोस्त सभ लग एकदम सहज रोमांटिक मूडमे रहैत छलाह। एकसर हमरा लग? सौंसे संसारक टेंशन हमही भऽ जायत छी। हमर चेहरा पर अपन दृष्टि निक्षेपमे लैत ’अहाँक संगमे किछु टाका अछि?’
नय नय, नय अछि। की बात थीक? हिनका स्वर विचित्र छल
दूधवालीके टाका देबाक अछि।
’आब दस टाका...’
मुँहक बात मुँहे रहल-
सभटा टाका खतम भऽ गेल। बाकी दस दिन आर मासक बाकी अछि। कोना चलत? की भऽ जाइत अछि टाका सभ?हमरा संग किछु नय अछि। अहाँ जाउ, आ ई पएर पटकैत, बड़बड़ाइत विदा भऽ गेलाह।आ तखन हमर मोने अपन सभ हँसी, सभ फिलासफी, सभ डायलाग, भाषण, सभ सिद्धान्त मुँह दुसैत नेना सन लागल। कतऽ गेल सुदेश आ प्रभास। प्रत्येक पुरुषक दुई रूप होयत अछि। जकरा झेलऽ पड़ैत छैक स्त्रीके। हम अपना लेल नय, घरेमे खर्च करैत छी-टाका हुनकर जेबमे ओहिना पड़ल छल। हम अपन प्रतिवाद अपने भऽ गेलौं। हमर हृदयक अन्तरतमनसँ जेना प्रतिरोधक एकटा चीत्कार क्षण भरि लेल उठल-स्त्रीक आर्थिक स्वाधीनता अत्यावश्यक अछि। जाहिसँ एक एक पाइक लेल ओकरा मर्दक मुँह नहि ताकऽ पड़य। आर्थिक स्वाधीनता-आह ’पराधीन सपनहुँ सुख नाहि’ रोम-रोममे प्रतिरोध उठऽ लागल।


c: text/html

text:
कि रंगकर्म जीविकोपार्जन लेल नीक विकल्प अछिः विशिष्ट रंगकर्मी लोकनिक उत्तर पढू
सितम्बर १७, २०१७. मैथिली जिन्दाबाद!!
चूँकि मिथिला एक पूर्ण सभ्यताक परिचायक रहल अछि, एतय साहित्यक संग कलाकर्म, चित्रकर्म, रंगकर्म व हरेक विधाक साधना पूर्वकाल सँ होएत आबि रहल अछि। जीविकोपार्जन लेल कृषि पर निर्भरता सँ आइ मिथिला क्षेत्रक लोक दुनियाक अन्य भाग संग डेग मे डेग मिलबैत बढबाक यत्न कय रहल अछि। राज्य केर उपेक्षाक कारण विशाल उद्योगक एतय घोर अकाल एखनहु देखा रहल अछि, जेहो उद्योग छल सेहो ध्वस्त भऽ चुकल अछि… न पेपर मिल, न चीनी मिल, न जूट, न प्रोसेस्ड फूड्स, न आम-लिचीक पल्प, कतहु किछु नहि। तथापि छोट-छोट स्तर पर आजुक समय मे प्रयास होएत देखा रहल अछि। सरकार द्वारा सेहो कृषि भूमि केँ व्यवसाय लेल प्रयोग करबाक कानून बनेला सँ थोड़-बहुत प्रगति मैझला आकारक उद्योग सब लगेबा मे उद्योगी-व्यवसायी-लगानीकर्ता सभक ध्यान पहुँचि रहल अछि से देखि सकैत छी। तथापि जनसंख्याक अनुपात मे आ उपलब्ध संसाधनक समुचित दोहनक स्थापित सूत्र मुताबिक हाल धरि एतय कोनो तरहक उपक्रम सरकारी अथवा गैर-सरकारी, निजी वा कोनो अन्य कतहु नहि देखा रहल अछि। एहेन स्थिति मे एतुका लोकक लेल ‘रोजगार’ यानि जीविकोपार्जन प्रथम आ अन्तिम चुनौती बनल छैक। लोक-पलायन रोजगारक खोज मे भऽ रहलैक अछि। सभ्यता मेटा रहलैक अछि। कम सँ कम अपन मौलिकता केँ त लोक अपनहि घृणा करय लागल अछि, कियैक तँ स्वयं अपनहि मातृभाषा तकक प्रयोग करब लोक मे लज्जाबोध दैत छैक। मुदा मूल स्थानक ठीक बिपरीत प्रवासक स्थल पर मिथिला जिबैत आ विकास करैत देखा रहल अछि। मिथिलाक मूल भूमि पर कय टा रंगकर्मी समूह मैथिली या आनहि भाषा रंगकर्म केँ जियाकय राखि रहल अछि से तकलो पर विरले कतहु भेटि जाय – मुदा देशक राजधानी दिल्ली जतय लगभग १ करोड़ मैथिलीभाषी मिथिलाक जनमानस आइ प्रवास पर जीविकोपार्जन मे लागल अछि, ओतय दर्जनों संस्था अपन मिथिलत्व केँ जिया रहल अछि, अपन भाषा-संस्कृति आ साहित्यक संग-संग रंगकर्म, गीत-संगीत, फिल्म, धारावाहिक आदि विधा मे बहुत रास सृजनात्मक कार्य कय रहल अछि।
गाम-घर मे कोनो पाबनि, उत्सव या समारोहक समय नाटक मंचन होयबाक बात हम सब देखैत आबि रहल छी। मुदा रंगकर्मक विधा सँ रोजगार आ जीविकोपार्जन मे लगैत विरले कतहु भेटैत होयत। जखन कि राष्ट्रस्तरीय फिल्म निर्माण व्यवसाय मे रंगकर्म सँ रोजगार भेटब संभव छलैक, आइयो छैक आर आगामी समय मे ई बढिते जेतैक। दसकों सँ दिल्ली मे प्रवास करैत रंगकर्म विधा सँ जीविकोपार्जन मे लागल दुइ गोट व्यक्तित्वक चर्चा करब एतय। संतोष कुमार – मूल घर मधुबनी तथा अमरजी राय – मूल घर सुपौल। दुनू गोटा श्रीराम सेन्टर मे ३० अगस्त केँ आयोजित नाटक ‘अगुरवान’ मे क्रमशः मास्टरसाहेब आ बाबू बंगट मिश्र केर भूमिका मे देखेलाह। ऐगला दिन एकटा समीक्षा बैसार मे पुनः भेंट भेल रहैथ। परिचयक क्रम मे ई ज्ञात भेल जे दुनू गोटा फूल टाइमर ड्रामा आर्टिस्ट होयबाक संग-संग रंगकर्म सँ जुड़ल अन्य-अन्य क्षेत्र मे सेहो अपन योगदान दैत छथि। प्रश्न उठल – कि रंगकर्म सँ जीविकोपार्जन हेतु उचित जीविका भेटब संभव अछि आ कि एकरा संग आरो कोनो रोजगार करब आवश्यक छैक? एहि पर संतोष कुमार आ अमरजी राय केर विचार लगभग मिलैत-जुलैत भेटल। संतोषजी कहलनि जे रंगकर्म मे सिद्धहस्त छी त मनोरंजनक संसार मे अहाँ लेल बड पैघ अवसर इन्तजार करैत रहैत अछि। आइ टेलिविजन केर दुनिया मे एतेक रास धारावाहिक, एडवर्टाइजमेन्ट, तकनीकी सहयोग, लेखनी, निर्देशन आदिक अनेकानेक काज भेटब संभव अछि। तखन संघर्ष त सब क्षेत्र मे करय पड़ैत छैक। बहुत बेलना बेललाक बाद उचित पारिश्रमिकक प्राप्ति आ जीविका चलैत छैक। अमरजी कहलनि जे काजक कमी नहि छैक। प्रतिभाक सम्मान जरुर होएत छैक। थियेटर आर्टिस्ट केर बहुत पैघ डिमान्ड छैक। आइ जतेक उत्कृष्ट सूपर स्टार फिल्म लाइन मे चमकैत अछि ओकर बैकग्राउन्ड कतहु न कतहु रंगकर्म सँ जुड़ल देखाएत अछि।
आत्मसंतोष सब सँ पैघ कमाई थिक। अमरजी, संतोषजी, कुणालजी, किसलयजी, राजीवजी – बहुते कलाजीवी सब संग हमरा लोकनि आपसी समीक्षा वार्ता मे रही। संतोषजी लेल त हाथो-हाथ नीलम कला केन्द्र केर कोनो परियोजना लेल अफर किसलयजी मार्फत अबैत देखलहुँ। अमरजी काफी रास टेलिफिल्म, सीरियल, एड फिल्म आदि मे व्यस्त रहबाक बात कहलनि। ताहि पर सँ मैथिली रंगकर्म त अपन मौलिक कला मे पड़ैत अछि, जखन कतहु मौका भेटैत अछि त एक फ्रीलांसर आर्टिस्ट केर रूप मे काज करैत छी ओ कहलैन। राजीव मिश्र – मूल मधुबनी निवासी सेहो साउन्ड इंजीनियर छथि। नाटक मे निर्देशनक कार्य सेहो करैत छथि। अगुरवान नाटक केर निर्देशन सेहो यैह केने छलाह। नीलम कला केन्द्र मे सेहो कार्यरत छथि। किसलय कृष्ण सेहो वर्तमान समय नीलम कला केन्द्र मे कार्यरत छथि। तकनीकी निर्देशन आ कार्य संयोजनक विशिष्ट कलासंपन्नता आ लेखन मे महारत – उद्घोषण मे ओतबे दक्ष, फिल्म निर्देशन मे सक्षम – एहि सब सामर्थ्य सँ नीलम कला केन्द्र केर प्रोडक्सन मे नीक योगदान दय रहला अछि। कार्यक्रम मे आमंत्रित अतिथि नरेन्द्र झा सेहो पहिने थियेटर सँ जुड़ल छलाह। ओ अपनो बजलाह जे श्रीराम सेन्टर आ एनएसडी सँ जुड़ल रहलाक कारण ओ आइ कतेक लाभ बालीवूड मे पाबि रहला अछि। कोलकाता मे सेहो दर्जनों मैथिल रंगकर्म विधा सँ जुड़ल अभरलाह। ओतहु पता लागल जे रंगकर्म केर विधा मे समय खर्च करब रोजगार उपलब्ध करेबाक वैकल्पिक साधनक रूप मे प्रचलित अछि। शुभ नारायण झा संग एहि विधाक उपयोगिता पर काफी लंबा चर्चा भेल छल। ओहो एहि बातक समर्थन कएलनि आर कलाकारक घोर अकाल होयबाक बात कहलनि।
एम्हर जनकपुर आ विराटनगर मे सेहो रंगकर्म मे लागल लोक केँ रोजगार आ जीविकोपार्जनक व्यवस्था कोना होएछ ई सब देखबाक अवसर भेटैत रहल अछि। हर तरहें ई कहि सकैत छी जे कलासम्पन्न भेला सँ जीवन कोना चलायब ताहि लेल सोचबाक जरुरत नहि पड़त। दुनिया मे अहाँक डिमान्ड अहाँक कला-विद्या मात्र सँ होएत छैक। गाम-घर मे देखल अछि जे लोक एक्के बेर सिनेमाक हिरो बनबाक सपना देखैत अछि, मुदा नाटकक मंच पर ओ अपन प्रदर्शन नहि कय पबैत अछि। फिल्म मे जेबाक अछि त नीक रंगकर्मी बनय पड़त। ई विधा आजुक युग मे रोजगार उपलब्ध करेबाक नीक साधन थिक। रंगकर्म केँ गाम-गाम स्थापित करबाक जरुरति अछि। दिल्ली, कोलकाता, जनकपुर, विराटनगर, पटना आदि मे कार्यरत समूह सब सँ आशा करी जे हालहि मधुबनी मे सम्पन्न नाट्यलेखन प्रशिक्षण कार्यशाला जेकाँ रंगकर्म सँ जुड़ल विभिन्न विधा पर आमजन मे जागरुकताक प्रसार करैथ। एहि लेल अन्य भाषा-साहित्य-कला सँ जुड़ल संघ-संस्था सब सेहो सहकार्य करैत प्रयास केँ आगू बढबैथ त एकर लाभ आम जनमानस मे सेहो पहुँचि पाओत आर असह्य बेरोजगारी सँ मिथिला केँ मुक्ति भेटत।
हरिः हरः!!

robotstxt: allowed

filter: keep


text:
हम अपन मित्रवर कसरौरक बगलकेर गनौन गाम बासी श्री जटाशंकर झा सपरिवारक संग ओतऽ पहुँचि पहिने ज्वालामुखी भगवतीक पूजा-अर्चना कऽ शम्भू बाबाक दर्शन करऽलेल हुनक कुटिया गेलहुँ जकर बगलेमे हुनक मायक श्राद्धक भंडाराक छठम् मास चलैत छलनि, हमसभ मात्र बाबाक दर्शन करऽ चाहैत छलहुँ आ दू-चारि मुट्ठी प्रसाद लऽ हुनक अति साधारण घरक आगूमे सैकड़ो लोकक मध्यमे ठाढ़ भेले छलहुँ कि यज्ञक प्रमुख लऽग आबि हमरे पुछैत छथि कि एतऽ पूर्णियाँक परिवार के आयल छी?
हम कहलियनि जे हमहि सपरिवार आयल छी, तखन ओ हाथ जोड़ि निवेदन केलनि जे बाबाक इच्छा आ हमर अनुरोध जे अपनेलोकनि पहिने भोजन करू तखनहि बाबा अहाँक संग दोसरोकेँ दर्शन देथिन। हमसभ चकित भऽ कहलियनि जे "क्षमा कयल जाउ, हमरासभकेँ हुनक दर्शन चाही, भोजन नहि, कियैकि हमरासभकेँ हुनक दर्शन कऽ 'बाबा कुशेश्वरनाथ'क पूजा करबाक अछि, ताहिलेल भोजन कऽ लेब तखन महादेवक पूजा अर्चना कोना करब यौ? "
तखन ओ कहलनि -"हँ, शम्भू बाबा इहो कहने छथि जे ओसभ एतऽ भोजन करताह तखनहि हुनका बाबा कुशेश्वरनाथक दर्शन हेतनि, अन्यथा नहि।"
हमसभ बिवस भऽ हुनक संग भोजन करऽ बिदा भेभेलहुँ कि हमरासभक संग आओर किछु लोक बिन कहने पाछू लागि गेल आ सभकेँ भव्य स्वागत आ सुभोजन भेल, तखन हमसभ आयोजक लोकनिकेँ धन्यवाद दैत जखनहि बाबा घरक आगू पहुँचले छलहुँ कि बाबा सद्यः प्रगट भऽ सभक अभिवादन स्वीकार कऽ हाथ उठा आशीर्वाद देमऽ लगलखिन ओ ककरो चरण-स्पर्श नहि करऽ दैत छलखिन। हमहुँसभ पैघ लाइनमे क्रमानुसार आगू बढ़ैत छलहुँ कि बाबा हमरा संबोधित करैत कहलनि -
" नमस्कार! की पूर्णियाँसँ आबऽमे बेसी कष्ट नहि ने भेल यौ?" हम मुड़ी डोला कहलियनि -"नहि-नहि,कोनो कष्ट नहि भेल "
बाबा आशीर्वाद दैत कहलनि --" आब अहाँ जाउ, अहाँक ग्रहयोगसँ पुनर्जन्म भेल अछि, आब अहाँक सभ कष्ट खंडित भऽ गेल आ कोनो कष्ट नहि रहत। हे, बाबा कुशेश्वरनाथक दर्शन अवश्य कऽ लेब ओ अहाँक प्रतीक्षामे छथि, नीकजकाँ ओ अहाँक पूजा स्वीकार करताह - नमस्कार! "
एतबऽ कहि दोसर दिस मुखातिब भऽ गेलाह। की कहू हमसभ आइ धरि हुनक रहस्य नहि बुझि सकलहुँ जे कोना बुझि गेलखिन जे हम पूर्णियाँसँ आयल छी आ सरिपहुँ किछु मास पूर्व मस्तिष्कक नस फाटि (ब्रेनहेमरेज) गेल छल आ पूर्णियाँसँ सिल्लीगुड़ी आ ओतऽसँ एयर एम्बुलेंससँ मुम्बईक 'हिन्दुजा हाॅस्पिटल'मे भर्ती भेल छलहुँ, जतऽ विश्व स्तरीय न्यूरो सर्जन डाॅक्टर बी के मिश्रा हमर ब्रेनक आॅपरेशन केलनि आ 50 दिन धरि मुर्दा रहि पुनर्जन्म प्राप्ति कयने छलहुँ।
ओहिठामसँ बिदा भऽ जखन कुशेश्वरनाथक मठ लऽग गेलहुँ कि दूरसँ दर्शनार्थीक बड़का लाइन देखि मोनमे भेल कि आब एतऽ महादेवक नीकसँ पूजन भऽ सकत कि नहि, मुदा प्रसाद-चढ़उवा कीनि जखनहि शिवालयक लऽग गेलहुँ तावत् पूरा भीड़ छँटि गेल छलै आ दू टा पंडाजी जना हमरेसभक प्रतीक्षामे आवाहन कऽ हमरा लोकनिकेँ भीतर लऽ गेलाह आ हमसभ हुनक नीकजकाँ पूजा-अर्चना कऽ शिव-पार्वतीकेँ 'पाग-बन्धन' करा पंडाजी केँ यथाशक्ति दक्षिणा दऽ सहर्ष बिदा भेलहुँ ।
आब संक्षेपमे 'शम्भू बाबा'क कथा कहैत छी --
ओ एक अति गरीब विधवा-ब्राह्मणीक एकमात्र संतान छलाह, दुर्योगसँ हुनका केंसर भऽ गेलनि जे एखनहु प्रायः लाइलाज रोग छै। हुनक बुढ़िया माए यथाशक्ति आ दोसरोसँ सहायता लऽ बहुत इलाज करोलनि, मुदा अन्तमे डाॅक्टर हुनका जबाव दऽ कहलकनि जे आब ई नहि बचत, एकरा आब घऽरे लऽ जाउ आ घऽरो पहुँचि सकत कि नहि एकरोमे हमरा संदेह अछि। बुढ़िया माए निराश भऽ ओहि बेटाकेँ ओहि ठामक ज्वालामुखी भगवतीक मन्दिरमे हुनके सौंपि कहलनि --"ले गै भगवती, हम अपन एहि बेटाकेँ तोरे सौंपि रहल छियौ। आब एखनसँ ई हमर नहि तोरे बेटा छियौ, तों एकरा मारही वा जिआबी, ई तोहर मोन ।"
भोरमे जखन मन्दिरक पुजेगरी भगवतीक पट खोललनि तँ भीतरमे एहि बालककेँ मृतप्राय देखलनि। जखन ओहि बालकक माए घर नहि लऽ गेलि तखन ओ दिनमे पूजा-अर्चना कऽ रातिमे हुनका ओहि मन्दिरमे बन्न कऽ दैत छलनि। दू-चारि दिनक बाद हुनक देहसँ कतहु-कतहु घाओ बनि गेलनि आ ओहिसँ शोणित चूबैत छलनि आ ई क्रम किछु दिन चललै कि क्रमानुसार ओ ठीक होमऽ लगलाह आ कालान्तरमे ओ पूर्ण स्वस्थ भऽ गेलाह आ दिन-राति ओ ज्वालामुखी भगवतीक पूजा-अर्चनामे रहऽ लगलाह आ बीच-बीचमे अपन जन्मदातृ माएक सेहो सेवा करैत रहलाह।
समयान्तरमे परुकाँ हुनक मायक निधन भेलनि तँ ओ धनविहीन रहितहु मायक एतेक नीक श्राद्ध कयलनि जे सभकेँ एखनहुँ असंभव बुझना जाइछ, संगहि श्राद्धक भंडाराक एखनधरि चलि रहल छनि, जकरामे इलाकाक लोकक अतिरिक्त लाखो लोकक भोजन भेल अछि आ एतेक खर्च कतऽसँ अबैछ ई रहस्य कियो नहि बुझि पबैछ।ट्रकक ट्रक सामान अबैत देखि कियो जदि ट्रकबलाकेँ पूछैत छल कि एहि सामानक पाइ के देलनि तखन ओ कहनि जे इएह बाबा तँ कीनऽबेरमे छलाह, आ हमसभ कहियनि जे -" बाबा, एहि गाड़ी पर चलू ने। " तखन ई कहैत छलाह -"अहाँसभ बढ़ू, हम आबि जायब " आ हिनका एतऽ देखैत छियनि,पता नहि ई कोन गाड़ीसँ वा कोना हमरासँ पहिने पहुँचि जाइत छथि "।
हम एहि रहस्यकेँ एना बुझैत छी जे ज्वालामुखी भगवतीक सेवा करैत-करैत हिनका भगवती 'अष्ट- सिद्धि, नवनिधि' दऽ देने छनि जे हुनक दृढ़ भक्तलेल कोनो असंभव नहि। अस्तु, एकबेर प्रेमसँ बाजी -"शम्भू बाबाकेर जय! ज्वालामुखी भगवतीकेर जय!"
-बाबाबैद्यनाथ झा, पूर्णियाँ


text:
पटना। गेहूम क बंपर पैदावार बिहारक किसान लेल मुसीबत बनि गेल अछि। बिहारक किसान कए उम्मीद छल जे दोसर हरित क्रांतिक अगुआ कहबाक बाद केंद्रीय पुल मे ओकर हिस्सा बढेबा लेल सरकार सामने आउत आ ओकर गहूम कीनत। मुदा एहन कोनो प्रयास सरकार दिस स नहि भेल। सरकारक एहि उदासी स बाजार मे गेहूम क दाम, न्यूनतम खरीद मूल्य (एमएसपी) 1170 टका स करीब 150 टका पर आबि गेल अछि। बिहार क 80 फीसदी किसान एमएसपी स कम मे गेहूम बेचबा लेल मजबूर छथि। दोसर दिस भारतीय खाद्य निगम (एफसीआई) आओर दोसर एजेंसी क कहब अछि जे एहि वित्त वर्ष क शुरुआती दू मास मे एतबा गेहू क खरीद भ चुकल अछि जेतबा खरीद पिछला वित्त वर्ष क पूरा मार्केटिंग सीजन मे भेल छल। गौरलब अछि जे एहि बेर केंद्रीय पुल मे गुजरात आ मध्यप्रदेश क हिस्सा बढल, मुदा बिहार फेर धकिया देल गेल। गुजरात आ मध्यप्रदेश क सेहो पहिने बिहार सन हाल छल मुदा एहि बेर सरकार ओकरा दिस ध्यान देलक अछि। आंकडा क अनुसार गुजरात मे कुल 47,471 टन गेहूम क खरीद भ चुकल अछि। पिछला साल क समान अवधि मे केवल 624 टन गेहूम खरीद भेल छल। एहि साल केंद्रीय पूल मे सबस बेसी योगदान देनिहार राज्य क सूची मे मध्य प्रदेश तेसर नंबर पर आबि गेल अछि। शीर्ष दू स्थान पर पंजाब आ हरियाणा अछि। आधिकारिक जानकारी क अनुसार एखन धरि पंजाब मे 103 लाख मीट्रिक टन, हरियाणा मे 64 लाख मीट्रिक टन, मध्य प्रदेश मे 4 लाख मीट्रिक टन, उत्तर प्रदेश मे नौ लाख मीट्रिक टन आओर राजस्थान में सात लाख मीट्रिक टन गेहूम क खरीद भ चुकल अछि। गौरतलब अछि जे पंजाब आओर हरियाणा मे फसल क कटाई मे देरी क बावजूद गेहूम क सरकारी खरीद 167.75 लाख टन भ चुकल अछि। जखन कि उत्तर प्रदेश मे सरकारी एजेंसी क व्यवहार बिहार स भिन्न्ा नहि अछि। एहि ठाम 2011-12 मे पिछला साल क 10.4 लाख टन क तुलना मे 36.5 फीसदी कम खरीद कैल गेल अछि। जहां धरि बिहार क सवाल अछि त रिकार्ड पैदावार भेलाक बावजूद एहि साल महज 27,221 टन गेहूम क खरीद कैल गेल अछि। जे पिछला साल क समान अवधि क तुलना मे 85 फीसदी कम अछि। जखन कि राजस्थान मे पिछला साल क समान अवधि क तुलना मे गेहूम खरीद 64 फीसदी बेसी कैल गेल अछि।
भारतीय खाद्य निगम (एफसीआई) द्वारा जारी नव आंकडा क अनुसार बीतल वित्त वर्ष क समान अवधि क दौरान दौरान सेहो पंजाब आ हरियाणा स 177 लाख टन गेहूम क खरीददारी भेल छल, जे कुल खरीददारी 85 फीसदीक करीब छल। सवाल उठैत अछि जे एखनो देशक आत जनता कए इ बुझउल जाइत अछि जे पंजाब देश कए भोजन द रहल अछि, जखन कि पैदावार क हिसाब स बिहार देशक दोसर सबस पैघ गहूंम उत्पादक राज्य अछि। एहन मे अगर बिहार क किसान स सरकारी एजेंसी खरीद नहि करत त बिहार किसान देश मे दोसर हरित क्रांतिक अगुआ कोना बनत। बिहारक किसान लग पंजाब क किसान स कम सुविधा उपलब्ध अछि। मुदा एकर बावजूद पैदावार रिकार्ड स्तर पर अछि, मुदा सरकारी नीति मे कोनो बदलाव नहि भ रहल अछि। सरकार जाहि राज्य स पहिने खरीद करैत छल, ओहि राज्य पर एखनो निर्भरता अछि। बिहार कए प्राथमिकता देल जेबाक चाही, मुदा एहन कोनो प्रयास सरकारी स्तर पर नहि भ रहल अछि। पंजाब क किसान कए गहूम क दाम सेहो बेसी भेट रहल अछि आ सम्मान सेहो भेट रहल अछि जखन कि बिहार क किसान कए न दाम भेट रहल अछि आ न देश कए खुएबाक सम्मान भेट रहल अछि। बिहार संग एहि प्रकारक व्यवहार पर अधिकारी क कहब अछि जे बिहार मे भंडारण क सही व्यवस्था नहि हेबाक वजह स खरीदारी बाधित भेल अछि। दोसर इ जे बिहार आयूपी मे धीमी खरीदारी लेल ओहि ठाम स्थानीय प्रशासन कए सेहो जिम्मेदार मानल जा रहल अछि। आंकडा क मुताबिक एफसीआई आओर अन्य सरकारी एजेंसी मिलकए एखनधरि कुल 2.25 करोड़ टन गेहूम क खरीदारी क चुकल अछि। पिछला पूरा सीजन मे इ आंकड़ा 2.25 करोड़ टन रहल छल। एहि साल 2.6 करोड़ टन सरकारी खरीद क लक्ष्य राखल गेल अछि। एहन मे इ उम्मीद बहुत कम जे लक्ष्य कए हासिल करबा लेल सरकार बिहार क किसान पर ध्यान देत।
मशहूर कृषि विज्ञानी आओर सीएसीपी (कमीशन फॉर एग्रीकल्चर कॉस्ट एंड प्राइसेस) क चेयरमैन अशोक गुलाटी क मुताबिक एफसीआई क लग मे अनाज रखबाक जगह नहि अछि आ बरसात लग आबि गेल अछि। एहन मे बिहार क किसान कए भारी नुकसान भ सकैत अछि। निजी खरीद सेहो ठीक स नहि भ पाबि रहल अछि किया कि सरकार गहूम क निर्यात पर रोक लगा रखने अछि। अगर इ रोक तत्काल हटा लेल जाए त खुलाबाजार मे सेहो कियान कए गहूम क किछु नीक दाम भेट सकैत अछि। सीएसीपी चेयरमैन अशोक गुलाटी क मुताबिक बिहार मे किसान 1000-1100 टका पर गहूम बेंच रहल छथि। कतहु कतहु त किसान 950 टका मे सेहो गहूम बेचबा लेल मजबूर भ रहल छथि। किया कि ओहि किसान लग गहूम क ज्यादा पैदावार भ गेल अछि आ ओकरा रखबा लेल जगह नहि अछि। ओ इ सेहो मानैत छथि जे गहूम निर्यात क फैसला मे काफी देरी भ चुकल अछि किया कि बिहारक अधिकतर किसान फसल बेच चुकल छथि। अशोक गुलाटी क मुताबिक बिहार मे पिछला 1 साल मे किसान क लागत 20 फीसदी बढल अछि, मुदा फसल क अधिकता क चलते घरेलू बाजार मे गहूम क दाम काफी नीचा आबि सकैत अछि।
आखिर बिहारक किसान संग इ अन्याय किया
पटना। गेहूम क बंपर पैदावार बिहारक किसान लेल मुसीबत बनि गेल अछि। बिहारक किसान कए उम्मीद छल जे दोसर हरित क्रांतिक अगुआ कहबाक बाद केंद्रीय पुल मे ओकर हिस्सा बढेबा लेल सरकार सामने आउत आ ओकर गहूम कीनत। मुदा एहन कोनो प्रयास सरकार दिस स नहि भेल। सरकारक एहि उदासी स बाजार मे गेहूम क दाम, न्यूनतम खरीद मूल्य (एमएसपी) 1170 टका स करीब 150 टका पर आबि गेल अछि। बिहार क 80 फीसदी किसान एमएसपी स कम मे गेहूम बेचबा लेल मजबूर छथि। दोसर दिस भारतीय खाद्य निगम (एफसीआई) आओर दोसर एजेंसी क कहब अछि जे एहि वित्त वर्ष क शुरुआती दू मास मे एतबा गेहू क खरीद भ चुकल अछि जेतबा खरीद पिछला वित्त वर्ष क पूरा मार्केटिंग सीजन मे भेल छल। गौरलब अछि जे एहि बेर केंद्रीय पुल मे गुजरात आ मध्यप्रदेश क हिस्सा बढल, मुदा बिहार फेर धकिया देल गेल। गुजरात आ मध्यप्रदेश क सेहो पहिने बिहार सन हाल छल मुदा एहि बेर सरकार ओकरा दिस ध्यान देलक अछि। आंकडा क अनुसार गुजरात मे कुल 47,471 टन गेहूम क खरीद भ चुकल अछि। पिछला साल क समान अवधि मे केवल 624 टन गेहूम खरीद भेल छल। एहि साल केंद्रीय पूल मे सबस बेसी योगदान देनिहार राज्य क सूची मे मध्य प्रदेश तेसर नंबर पर आबि गेल अछि। शीर्ष दू स्थान पर पंजाब आ हरियाणा अछि। आधिकारिक जानकारी क अनुसार एखन धरि पंजाब मे 103 लाख मीट्रिक टन, हरियाणा मे 64 लाख मीट्रिक टन, मध्य प्रदेश मे 4 लाख मीट्रिक टन, उत्तर प्रदेश मे नौ लाख मीट्रिक टन आओर राजस्थान में सात लाख मीट्रिक टन गेहूम क खरीद भ चुकल अछि। गौरतलब अछि जे पंजाब आओर हरियाणा मे फसल क कटाई मे देरी क बावजूद गेहूम क सरकारी खरीद 167.75 लाख टन भ चुकल अछि। जखन कि उत्तर प्रदेश मे सरकारी एजेंसी क व्यवहार बिहार स भिन्न्ा नहि अछि। एहि ठाम 2011-12 मे पिछला साल क 10.4 लाख टन क तुलना मे 36.5 फीसदी कम खरीद कैल गेल अछि। जहां धरि बिहार क सवाल अछि त रिकार्ड पैदावार भेलाक बावजूद एहि साल महज 27,221 टन गेहूम क खरीद कैल गेल अछि। जे पिछला साल क समान अवधि क तुलना मे 85 फीसदी कम अछि। जखन कि राजस्थान मे पिछला साल क समान अवधि क तुलना मे गेहूम खरीद 64 फीसदी बेसी कैल गेल अछि।


text:
*********************************
"आधुनिक मैथिली साहित्यक यशस्वी हस्ताक्षर, स्वतंत्रता सेनानी एवं ओजस्वी वक्ता स्व0 ब्रजकिशोर वर्मा 'मणिपद्म' स्मरण कयल गेलाह ।"
**********************************
कोलकाता -07 सितंबर । कोलकाता मैथिली साहित्य एवं संस्कृति केर ध्वजवाहक रहल अछि । सितंबर मास मैथिली साहित्यक नक्षत्रगण स्व0 काशीकांत मिश्र 'मधुप', स्व0 डा0 लक्ष्मण झा, आओर स्व0 व्रजकिशोर वर्मा 'मणिपद्म' जीक जन्म दिनक साक्षी बनल अछि । 07 सितंबर, 1918 कें आधुनिक साहित्यमणि, यशस्वी हस्ताक्षर, स्वतंत्रता सेनानी, ओजस्वी एवं प्रखर वक्ता स्व0 व्रजकिशोर वर्मा 'मणिपद्म' जीक जन्म हुनक मातृक "जगतपुर" मे भेल । डा0 मणिपद्म मधेपुर हाई स्कूल मे किछु दिन शिक्षा ग्रहण कयलथि । ओहि समय मधेपुर हाई स्कूलक प्रधानाचार्य छलाह मैथिलीक महान अनुरागी स्व0 रमानाथ झा । उच्च शिक्षा प्राप्त करबाक लेल मणिपद्म कोलकाता चलित एलाह । हिनक कलात्मक प्रतिभा देखि नेताजी सुभाषचंद्र बोस हिनका "शान्ति निकेतन" मे अध्ययन करबाक लेल कहलथिन । सुभाषचंद्र बोस हिनका सँ एतेक बेशी प्रभावित भेलाह जे "शांति निकेतन मे नामांकन करबेबाक लेल एक अधिकारी कें स्वयं पत्र लिखलथि । शांति निकेतन मे अध्ययनक दरम्यान ओहिठाम नोबेल पुरस्कार विजेता जापानी महापुरुष यौन गांगुली (जापानी पुस्तकक रचयिता), भवानी दयाल संन्यासी, रामानंद चटर्जी, दीनबन्धु एनड्रोज एवं रवीन्द्रनाथ टैगोरक सान्निध्य मे बंगला साहित्यक विस्तृत अध्ययन कयलनि । एहि क्रम मे डा0 मणिपद्म "चिल्ड्रेन इनसाइक्लोपीड़िया" नामक पुस्तक कें सात बेर अध्ययन कऽ चुकल छलाह । 1936 ई मे कलकत्ता विश्वविद्यालय सँ "होमियोपैथिक" केर डिग्री प्राप्त कय गाम आबि गेलाह तथा अपन बाबूजीक कहला पर "बिसनपुर" मे चिकित्सक रूप मे सेवा प्रदान करब प्रारंभ कऽ देलथि ।
मिथिला विकास परिषदक महासचिव श्री अंजय चौधरीक सान्निध्य सँ प्राप्त सूचनाक अनुसारे उक्त आशयक जानकारी साहित्य अकादमी, नई दिल्ली मे मैथिल परामर्शदात्री समितिक पूर्व सदस्य एवं मिथिला विकास परिषदक अध्यक्ष बतौर प्रधानवक्ताक रूप मे श्री अशोक झा, स्व0 मणिपद्म जीक जीवन सँ संबंधित अनेकों प्रसंग कें विस्तार सँ उल्लेख करैत एहि महान पुण्यात्मा कें मिथिलाक अनमोल धरोहर बतौलन्हि । श्री झा बतौलन्हि जे डा0 मणिपद्म जखन बिसनपुर मे चिकित्सक छलाह ओहि दरम्यान हिमालयक यात्रा करबाक विचार करैत तत्क्षण यात्रा प्रारंभ कयलन्हि । हिमालयक यात्राक दरम्यान डा0 मणिपद्म मिथिला, बंगाल, असम तथा नेपालक पुस्तकालय सभ मे गहन अध्ययन कयलनि । डा0 मणिपद्म साहसी पुरूष छलथि एवं 1942 ई.क स्वतंत्रता आंदोलन मे जेल सेहो गेलाह । हिनक जेलक संगी छलथिन अमर भारतक शहीद बैकुंठ शुक्ला । जेलहिं मे समाजशास्त्रक अध्ययन कयलथि । जेल सँ छूटलाक बाद बहेड़ा मे कृषि जीवनयापन करय लगलाह । एहि क्रम मे मधुपजी, सुमनजी आओर किरणजीक सँ भेंट भेलनि । बहेड़ा हाई स्कूलक तत्कालीन प्रधानाध्यापक छलथिन उद्भट विद्वान नक्षत्र स्वरूप कवि रामचरित पाण्डेय तथा एक आओरो शिक्षक छलाह कवि, कथाकार राधाकृष्ण बहेर । एहि महान व्यक्तित्वक सानिध्य मे मणिपद्म कें प्राप्त भेलनि साहित्यिक परिवेश ।
डा0 मणिपद्मक मांदे अंजय चौधरी महत्वपूर्ण जानकारी दैत कहलनि जे मणिपद्मक सर्वाधिक महत्वपूर्ण जे काज छल ओ छल "लोक महागाथाक उपन्यासीकरण ।" वस्तुतः मणिपद्म समस्त कृति एवं लोक संस्कृतिक संरक्षक छलाह । इतिहास, तंत्र, जासूसी, तिलिस्म उपन्यास, कथा, नाटक, एकांकी, कविता, निबंध, संस्मरण, समीक्षा, शिकार साहित्य, बाल साहित्य तथा अनुवाद केर माध्यमें मैथिली साहित्याकाश कें भण्डारण व वृद्धि करैत उदाहरण प्रस्तुत कयलनि स्मृति चिन्ह बनि । कतिपय पोथीक प्रकाशन हिनका द्वारा भेल अछि जे वर्तमानहुँ मे शोधकर्ताक लेल अत्यंत उपयोगी अछि । हिनक प्रथम हिन्दी उपन्यास "प्रथम धारा" 1952 मे प्रकाशित भेल । तत्पश्चात 1953 मे "अनल पथ", "विद्यापति", "कोबरा गर्ल", "लोरिक विजय", "नैका बनिजारा", "राजा सलहेस", "लवहरि कुशहरि", "राई रनपाल", "फूटपाथ", "अर्द्धनारीश्वर", "दुलरा दयाल", "नागभूमि", "कनकी", "आदिम-गुलाम" तथा भारतीक बिलाड़ि तथा बाल उपन्यास आदिक रूप मे प्रकाशित अछि ।
विदित हो कि 1973 मे जखन हिनका "साहित्य अकादमी" पुरस्कार सँ सम्मानित कयल गेलनि ताहि समय महाराष्ट्र भवन मे तत्कालीन महाराष्ट्रक मुख्यमंत्री द्वारा "गार्ड ऑफ आॅनर" सँ सेहो सम्मानित कयल गेलनि । 1976 मे "राष्ट्रभाषा परिषदक तत्वावधान मे बिहारक तत्कालीन राज्यपाल भण्डारे द्वारा सेहो "गार्ड ऑफ आॅनर" सँ सम्मानित कयल गेलाह । उपन्यासक अतिरिक्त हिनकर लिखित मैथिली नाटक "कंठहार", "झुमकी", "तेसर कनियां", "अनमिल आखर" चर्चित अछि । महाकाव्य मे "अनंगकुसुमा", "मणिकण" सहित अनेकों काव्य-संकलन सेहो प्रकाशित भेल । पुदीत साहित्य कें सेहो अनुवाद कयने छलाह । बंगलाक विभूति भूषण द्वारा लिखित "कोशी प्रांगणक चिट्ठी" कें बंगला सँ मैथिली मे अनुवाद विलक्षणताक प्रस्तुति वस्तुतः अत्यंत रोमांचकारी अछि । अंग्रेजी मे लिखल गेल "बंगला साहित्यक इतिहास" कें मैथिली मे अनुवाद कयने छलाह । डा0 मणिपद्म द्वारा लिखल गेल कथा "साहित्यकारक दिन", "बालगोविन्द", "प्रतिद्वन्दिता", "अछिंजल", "पोखैर खोर", "धरतीक हाथ" खुब चर्चित छनि । एहिक अतिरिक्त "मिथिलाक बेटी", "शास्त्र ओ शास्त्र" एकांकी मैथिली नाटक प्रमुख छनि । "कौशर" (कविता-संग्रह) मऽन कें हर्षित व उद्वेलित करैत अछि । किछु पांती एहि प्रकारे अछि :
"दूर क्षितिज धरि
पसरल पसरल
कमल फूलल अछि
स्वर्ण परात मे
मधु बसात मे
झूमि रहल अछि
अरूण किरण के
शत् शत् चूमि रहल अछि ...।।
एहि कविताक पांती सुनितहिं परिषदक सभागार मे उपस्थित मैथिली साहित्य अनुरागी झूमि उठलाह ।
1957 ई. मे कोलकाताक महाजाति सदनक प्रेक्षागृह मे केन्द्रीय सरकार द्वारा "अखिल भारतीय भाषा सम्मेलन" केर आयोजन भेल छल आओर ओहि सम्मेलन मे तत्कालीन महामहिम डा0 राजेंद्र प्रसाद, तत्कालीन प्रधानमंत्री पं. जवाहरलाल नेहरू समेत अन्य भाषाविद् विद्वान उपस्थित छलाह । ओहि सम्मेलन मे मैथिली भाषाक यथोचित स्थान नञि देखि सम्मेलन मे उपस्थित डा0 लक्ष्मण झा, प्रो. हरिमोहन झा एवं डा0 व्रजकिशोर वर्मा 'मणिपद्म' तत्कालीन प्रधानमंत्री पं नेहरू कें मैथिली पक्ष रखबाक लेल बाध्य कऽ देलखिन आओर डा0 मणिपद्म कें जखन मैथिलीक पक्ष रखबाक लेल मंच पर आमंत्रित कयल गेल, अंग्रेजी मे धाराप्रवाह देल गेल हुनक भाषण पं. नेहरू कें हतप्रभ कऽ देलक तथा टकटकी लगाय नेहरूजी मणिपद्म कें निहारैत रहि गेलाह । परिणामस्वरूप पं. नेहरू आधा सँ बेशी समय मैथिली विषय पर अपन वक्तव्य रखलथि ।
एहि महान मैथिली विभूति कें परिषद शत्-शत् नमन निवेदित करैत अछि । एहि महान विभूतिक देहावसान 19 जून, 1986 मे भेल ।
राजकुमार झा, राष्ट्रीय प्रवक्ता; मिथिला विकास परिषद, कोलकाता ।
*********************************


text:
अषाढ ५ गते,दोसर चरणके स्थानीय तह निर्वाचनक लेल रबिदिन प्रदेश १, ५ तथा ७ के ३५ जिल्लाके ३ सय ३४ स्थानीय तहमे मनोनयन भेलअछि । यी ३ प्रदेशके १ महानगरपालिका, ७ उपमहानगरपालिका, १११ नगरपालिका आ २१५ गाउँपालिकामे सरकारके नयाँ निर्वाचन तालिका अनुसार अषाढ १४ गते निर्वाचन रहितो प्रदेश २ मे अखनधरि आन्दोलनके बाटोमे रहल देखलगेलअछि ।
जयके कारण प्रदेश २ के नागरिक विकास निर्माणके काजसँ बञ्चित भऽक गरिबीके चपेटासँ बहराए आओर समस्या होबके अर्थविद्सभक कहबअछि ।
केन्द्रिकृत शासन प्रणाली ढाईक अधिकार सम्पन्न स्थानीय सरकार बनाबके आ अपन विकास तथा निर्माण अपनेसँ करके संघीय संविधानके मर्म भेलाकबादो अयमे प्रदेश २ छुट्लासँ विभेद आओर बढ् सक्वाक पूर्व अर्थसचिव रामेश्वर खनाल बतोलनिअछि ।
रबिदिन स्थानीय तहके निर्वाचनक लेल मनोनयन नै भेल प्रदेश २ मे रहल पर्सा, बारा, रौतहट, सर्लाही, महोत्तरी, धनुषा, सिरहा आ सप्तरी कऽ ८ जिल्लामे १ सय २७ स्थानीय तहअछि । निर्वाचन नै भेलासँ स्थानीय तहमे आएल बजेट खर्च नै होबके भेलासँ आओर समस्या बढ्वाके अर्थविद् केशव आचार्य बतौलनिअछि ।
प्रदेश–२ मे निर्वाचन नै भेल तँ गरिबी आओर बढ् सक्वाक खतरा0
अषाढ ५ गते,दोसर चरणके स्थानीय तह निर्वाचनक लेल रबिदिन प्रदेश १, ५ तथा ७ के ३५ जिल्लाके ३ सय ३४ स्थानीय तहमे मनोनयन भेलअछि । यी ३ प्रदेशके १ महानगरपालिका, ७ उपमहानगरपालिका, १११ नगरपालिका आ २१५ गाउँपालिकामे सरकारके नयाँ निर्वाचन तालिका अनुसार अषाढ १४ गते निर्वाचन रहितो प्रदेश २ मे अखनधरि आन्दोलनके बाटोमे रहल देखलगेलअछि ।